《溪山草阁》
清代·商盘

秋风吹木叶，忽送万山声。清梵有时断，淡云无限生。

浴溪双鹭下，洗钵一僧行。不道间麋鹿，都含佛性情。

作者简介：（1701—1767）浙江会稽人，字宝意，号苍雨。雍正八年进士，任编修，后出为云南元江知府，卒于顺宁。自幼工诗，才名与厉鹗并称，佳句颇多。精音律，谈吐幽默，所至名士均为之倾倒。有《质园诗集》。